Diari Oficial de la Generalitat Valenciana


Sumari del DOGV 6221, del 08-03-2010 (2010/1499)

Notificació de la sentència dictada en el rotlle d'apel·lació 720/20578 dimanant del judici ordinari número 429/2007 del Jutjat de Primera Instancia número 2 de Sueca.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6221

Data del DOGV
:   08-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1499


Data del document
:   03-02-2010

Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació 720/20631 dimanant del judici ordinari número 429/2007 del Jutjat de Primera Instancia número 2 de Sueca. [2010/1499]  
La Secció Sisena de l'Audiència Provincial de València, ha dictat en el rotlle d'apel·lació número 720/2009, la sentència que té l'encapçalament i la part dispositiva que són com segueix:   
«Poder judicial   
Audiència Provincial de València Secció Sisena   
Rotlle número 720/2009  
Sentència número 15   
Presidenta  
María Mestre Ramos   
Magistrats:   
María Eugenia Ferragut Pérez.  
José Francisco Lara Romero.   
València, 15 de gener de 2010   
La Secció Sisena de l'Audiència Provincial de València, integrada pel senyor i la senyora del marge, ha vist aquest recurs d'apel·lació, interposat contra la sentència de data 9 de juny de 2009, dictada en les actuacions de judici ordinari número 429/2007, tramitades pel Jutjat de Primera Instància número 2 de Sueca, València, sobre reclamació d'una quantitat.   
Han sigut parts en el recurs, com a apel·lant, la part demandant, Comunitat de Propietaris Edifici El Coto, el Perelló, representada per Rosario Arroyo Cabría, procuradora dels tribunals, i assistida per de José Manuel Blanch Vidal, lletrat; i, com a apel·lat, Juan Manuel Serrano Higón, representat per Ana María Ballesteros Navarro, procuradora dels tribunals, i defés per María Ignacia Sala Atienza, lletrada.   
Enrique Redondo Mateo, representat per José Antonio Ortenbach Cerezo, procurador dels tribunals, i defés per Fernando Alandete Gordó, lletrat.   
Platea Sol, 99, SL, la qual no ha comparegut en aquesta alçada.   
És ponent José Francisco Lara Romero, que expressa el parer del tribunal.   
Disposem   
1. Estimem el recurs interposat per l'actora Comunitat de Propietaris de l'Edifici El Coto del Perelló.   
2. Revoquem la sentència impugnada, en el sentit que: Distribuïm la responsabilitat dels recurrents de la manera següent:   
a. Estimem parcialment la demanda interposada per la Comunitat de Propietaris de l'Edifici El Coto del Perelló, i en virtut d'això:   
b. Condemnem solidàriament els demandats a reparar, de conformitat amb les solucions proposades per la part demandant, els apartats següents:  
A.l. Ampit de coberta.  
A.51. Parets del jardí.  
B.1. Problemes d'impermeabilització i recollida d'aigües a la terrassa de la planta baixa.  
B.2. Filtracions en el pati. Escala 4.  
C.1. Danys per assentament i desplom en la paret del jardí interior.   
D.2. Juntura de dilatació en les parets del jardí.  
D.3. Junta de dilatació en els patis d'accés.   
c. Condemnem la constructora promotora i l'aparellador Juan Manuel Serrano Higón, solidàriament a que, d'acord amb la solució proposada per la part demandant, reparen:   
A.l. Ampit de coberta.  
A.2. Cantell del forjat.  
A.3. Unió d'elements decoratius.  
A.4. Unió d'elements de rigidesa diferent.   
B) Problemes d'impermeabilització i recollida d'aigües.  
B.1. Terrassa planta baixa.  
B.2. Filtracions en el pati. Escala 4.  
B.4. Filtracions per la coberta general. Filtracions per la coberta, en les escales 1 i 2, i a l'interior de l'habitatge de la porta 10.  
B.5. Filtracions en el garatge per la paret de separació del jardí i de la piscina posterior.   
C.2. Separació patis d'accés.   
C.3. Assentament al corredor garatge-jardí.   
D.1. Juntura de dilatació de l'edifici.   
D.4. Juntures de dilatació a les terrasses i a la coberta.   
E.2. Revestiment de pintura de les façanes.   
d. Desestimem la demanda pel que fa a la reclamació de la degradació del garatge.  
e. No fem imposició expressa de les costes en primera instància.   
3. No fem imposició expressa de les costes causades pel recurs de la comunitat de propietaris.   
Quan pertoque, torneu al Jutjat de procedència les actuacions originals, amb el certificat d'aquesta resolució perquè s'execute i es complisca.   
Aquesta és la nostra sentència, que pronunciem, manem i firmem».   
Es podrà interposar un recurs de cassació davant la sala dins del termini de cinc dies, i que, de conformitat amb la disposició addicional 15a de la Llei Orgànica del Poder Judicial, publicada en el Boletín Oficial del Estado, de 4 de novembre de 2009 és necessària la constitució d'un dipòsit per a poder recórrer, s'han d'ingressar la quantitat de 50 euros en el compte de dipòsits i consignacions número 4505, obert a nom d'aquest tribunal, en Banesto, i s'acreditarà documentalment.  
I per a la publicació corresponent en el Diari Oficial de la Comunitat Valenciana, a fi de notificar-la a la part que no hi ha comparegut, Platea Sol 99, SL.   
València, 3 de febrer de 2010.- La secretària: Eugenia Rosa Martín Landete.